Ixef-agi aneggaru, nefka-d deg-s kra n yiberdan I teḍfer Nadiya Ǧaber (Nadia Djaber) deg walsuddes n tmacahut tamensayt, Ḥed-Zzin. Deg uḍris-is, tesseɣzef ayen yellan yakan di tmacahut tamensayt, tleqqem-it s kra n yiferdisen d imaynuten am tmernna n yiwudam d uglam-nsen. Annect-agi akk isimɣur aḍris n tmacahut, yettarra-t d amaynut. Dayen i yerran aḍris-agi n Nadiya Ǧaber (Nadia Djaber) ad ittuqet deg-s usnulfu ɣas ma yella tella yakan teḥkayt n tmacahut.